PMIndiaData/PMIndiaSum huggingface dataset:
પ્રધાનમંત્રીએ 44મા ચેસ ઓલિમ્પિયાડને ખુલ્લો મૂકવાની જાહેરાત કરી

પ્રધાનમંત્રી શ્રી નરેન્દ્ર મોદીએ આજે ચેન્નાઈનાં જેએલએન ઇન્ડોર સ્ટેડિયમમાં 44મા ચેસ ઓલિમ્પિયાડને ખુલ્લો મૂકવાની જાહેરાત કરી હતી. આ પ્રસંગે તમિલનાડુના રાજ્યપાલ શ્રી આર એન રવિ, તમિલનાડુના મુખ્યમંત્રી શ્રી એમ. કે. સ્ટાલિન, કેન્દ્રીય મંત્રી શ્રી અનુરાગ સિંહ ઠાકુર અને શ્રી એલ મુરુગન અને આંતરરાષ્ટ્રીય ચેસ ફેડરેશન ()ના અધ્યક્ષ શ્રી આર્કડી ડ્વોર્કોવિચ પણ ઉપસ્થિત હતા. અહીં ઉપસ્થિત જનમેદનીને સંબોધતા પ્રધાનમંત્રીએ સમગ્ર દુનિયામાંથી ભારતમાં ઉપસ્થિત તમામ ખેલાડીઓ અને ચેસ પ્રેમીઓનું સ્વાગત કર્યું હતું. તેમણે ‘આઝાદી કા અમૃત મહોત્સવ‘ દરમિયાન આ પ્રસંગના સમયનું મહત્વ નોંધ્યું હતું. તેમણે ઊમેર્યું કે, ચેસની સૌથી પ્રતિષ્ઠિત ટુર્નામેન્ટ ચેસનાં ઘર એવા ભારતમાં આવી છે. પ્રધાનમંત્રીએ નોંધ્યું હતું કે, 44મો ચેસ ઓલિમ્પિયાડ ઘણી રીતે પ્રથમ અને વિક્રમો ધરાવતી ટુર્નામેન્ટ રહી છે. ચેસનાં મૂળ સ્થાન ભારતમાં ચેસ ઓલિમ્પિયાડનું આ પહેલી વખત આયોજન થઈ રહ્યું છે. તે 3 દાયકામાં પ્રથમ વખત એશિયામાં આવી રહ્યો છે. તેમાં ભાગ લેનારા દેશોની સંખ્યા અત્યાર સુધીની સૌથી વધુ છે. તેમાં ભાગ લેનારી અત્યાર સુધીની સૌથી વધુ ટીમો છે. તેમાં મહિલા વિભાગમાં સૌથી વધુ એન્ટ્રી છે. તેમણે કહ્યું કે, આ વખતે જ ચેસ ઓલિમ્પિયાડની સૌ પ્રથમ ટોર્ચ રિલે શરુ થઈ હતી. પ્રધાનમંત્રીએ એ બાબત પર પ્રકાશ પાડ્યો હતો કે, તમિલનાડુ શતરંજ સાથે મજબૂત ઐતિહાસિક જોડાણ ધરાવે છે. આથી જ તે ભારત માટે ચેસનું પાવરહાઉસ છે. તેણે ભારતનાં ઘણાં ચેસ ગ્રાન્ડમાસ્ટર્સ ઉત્પન્ન કર્યાં છે. તે શ્રેષ્ઠતમ માનસ, જીવંત સંસ્કૃતિ અને વિશ્વની સૌથી જૂની ભાષા તમિલનું ઘર છે. પ્રધાનમંત્રીએ કહ્યું હતું કે, રમતગમત સુંદર છે, કારણ કે તેમાં એકતા સાધવાની અંતર્ગત શક્તિ રહેલી છે. રમતગમત લોકો અને સમાજને નજીક લાવે છે. રમતગમત ટીમ વર્કની ભાવનાને પોષે છે. પ્રધાનમંત્રીએ ધ્યાન દોર્યું હતું કે, ભારતમાં રમતગમત માટે વર્તમાન સમય કરતાં વધારે સારો સમય ક્યારેય રહ્યો નથી. “ભારતે ઓલિમ્પિક્સ, પેરાલિમ્પિક્સ અને ડેફલિમ્પિક્સમાં અત્યાર સુધીનું શ્રેષ્ઠ પ્રદર્શન કર્યું હતું. આપણે એવી રમતોમાં પણ ગૌરવ પ્રાપ્ત કર્યું છે જ્યાં આપણે અગાઉ જીત્યા ન હતા.” તેમણે ઉમેર્યું હતું કે, બે મહત્ત્વપૂર્ણ પરિબળોનાં સંપૂર્ણ મિશ્રણને કારણે ભારતની રમતગમતની સંસ્કૃતિ વધુ મજબૂત બની રહી છે. યુવાનોની ઊર્જા અને સક્ષમ વાતાવરણ. પ્રધાનમંત્રીએ નોંધ્યું હતું કે, રમતગમતમાં કોઈ હારનાર નથી હોતું. અહીં વિજેતાઓ છે અને અહીં ભાવિ વિજેતાઓ છે. તેમણે 44મા ચેસ ઓલિમ્પિયાડમાં તમામ ટીમો અને ખેલાડીઓને સફળતાની શુભેચ્છા પાઠવી હતી. પશ્ચાદભૂમિકા પ્રધાનમંત્રીએ 19 જૂન, 2022ના રોજ નવી દિલ્હીના ઈન્દિરા ગાંધી નેશનલ સ્ટેડિયમમાં સૌપ્રથમ ચેસ ઓલિમ્પિયાડ ટોર્ચ રિલેનો પણ શુભારંભ કરાવ્યો હતો. આ મશાલે 40 દિવસ સુધી દેશના 75 આઇકોનિક સ્થળોએ પ્રવાસ કર્યો હતો અને લગભગ 20,000 કિલોમીટરની મુસાફરી કરી હતી અને ત્યારબાદ તે મહાબલિપુરમમાં પરિણમી હતી અને ત્યારબાદ સ્વિત્ઝર્લેન્ડના ફિડે હેડક્વાર્ટર્સ તરફ પ્રયાણ કર્યું હતું. ચેન્નાઈમાં તારીખ 28મી જુલાઈથી લઈને 9મી ઑગસ્ટ, 2022 દરમિયાન 44મો ચેસ ઓલિમ્પિયાડ યોજાઈ રહ્યો છે. 1927થી આયોજિત આ પ્રતિષ્ઠિત સ્પર્ધા ભારતમાં પ્રથમ વખત અને એશિયામાં 30 વર્ષ બાદ યોજવામાં આવી રહી છે. જેમાં 187 દેશો ભાગ લઈ રહ્યા છે, ત્યારે કોઈ પણ ચેસ ઓલિમ્પિયાડમાં આ સૌથી મોટી ભાગીદારી હશે. ૬ ટીમોના ૩૦ ખેલાડીઓની બનેલી આ સ્પર્ધામાં ભારત પણ તેની સૌથી મોટી ટુકડી ઉતારી રહ્યું છે.
13મી બ્રિક્સ શિખર બેઠક ખાતે પ્રધાનમંત્રીનું આવકાર સંબોધન

યોર એક્સલન્સી રાષ્ટ્રપતિ પુટિન, રાષ્ટ્રપતિ શિ, રાષ્ટ્રપતિ રામાફોસા, રાષ્ટ્રપતિ બોલ્સોનારો, નમસ્કાર, આ બ્રિક્સ શિખર બેઠકમાં હું આપ સૌને આવકારું છું. બ્રિક્સની 15મી વર્ષગાંઠના અવસરે આ શિખર બેઠકની અધ્યક્ષતા કરવી મારા માટે અને ભારત માટે બહુ આનંદની વાત છે. આપની સાથે આજની શિખર બેઠક માટે આપની પાસે વિગતવાર કાર્યસૂચિ છે. જો આપ સૌ સંમત થશો તો આપણે આ એજન્ડા-કાર્યસૂચિને અપનાવી શકીએ છીએ. આભાર. આ એજન્ડા હવે અપનાવી લેવાય છે. મહાનુભાવો! એક વાર આ એજન્ડા અપનાવી લેવાય એટલે આપણે સૌ ટૂંકમાં આપણું આરંભિક સંબોધન આપી શકીએ છીએ. હું પહેલા મારું આવકાર પ્રવચન આપવાની છૂટ લઈશ. ત્યારબાદ હું આપ સૌ દરેક મહાનુભાવને આપની આરંભિક ટિપ્પણીઓ માટે આમંત્રિત કરીશ. આ અધ્યક્ષપદ દરમ્યાન તમામ બ્રિક્સ ભાગીદારો તરફથી અને દરેકેદરેક તરફથી ભારતને સંપૂર્ણ સહકાર પ્રાપ્ત થયો છે અને એ માટે હું આપ સૌનો અત્યંત આભારી છું. છેલ્લા દોઢ દાયકામાં બ્રિક્સ મંચે ઘણી સિદ્ધિઓ જોઇ છે. આજે આપણે વિશ્વના ઉભરતા અર્થતંત્રોમાં એક વગદાર પ્રભાવક અવાજ છીએ. આ પ્લેટફોર્મ વિક્સતા દેશોની અગ્રતાઓ પર ધ્યાન કેન્દ્રીત કરવામાં પણ ઉપયોગી રહ્યું છે. ન્યુ ડેવલપમેન્ટ બૅન્ક, ધ કન્ટિજન્સી રિઝર્વ એરેન્જમેન્ટ અને એનર્જી રિસર્ચ કો-ઓપરેશન પ્લેટફોર્મ જેવી મજબૂત સંસ્થાઓનું સર્જન બ્રિક્સે કર્યું છે. આ બધી બહુ મજબૂત સંસ્થાઓ છે. એમાં કોઇ શંકા નથી કે આપણે ગર્વ લઈ શકીએ એવું ઘણું છે. તેમ છતાં, એ પણ અગત્યનું છે કે આપણે બહુ આત્મ-સંતુષ્ટ ન બનીએ અને આપણે એ સુનિશ્ચિત કરવું જ રહ્યું કે આગામી 15 વર્ષોમાં બ્રિક્સ વધારે પરિણામલક્ષી પણ બને. ભારતે એના અધ્યક્ષપદના કાર્યકાળ માટે જે થીમ-વિષય પસંદ કર્યો છે એ બરાબર આ જ અગ્રતાનું નિદર્શન કરે છે– ‘બ્રિક્સ@15: ઈન્ટ્રા બ્રિક્સ કો-ઓપરેશન ફોર કન્ટિન્યુટિ, કૉન્સોલિડેશન અને કન્સેન્સસ’- ‘બ્રિક્સ@15: સાતત્ય, સંગઠન અને સર્વાનુમત માટે આંતરિક બ્રિક્સ સહકાર’. આપણી બ્રિક્સ ભાગીદારીના મૂળભૂત સિદ્ધાંતોમાં કઈક અંશે આ ચાર ‘સી’ રહેલા છે. આ વર્ષે, કોવિડ દ્વારા ઊભા થયેલા પડકારો છતાં, 150થી વધુ બ્રિક્સ મીટિંગ્સ અને કાર્યક્રમો આયોજિત થયા, એમાંથી 20થી વધુ પ્રધાન સ્તરે હતા. પરંપરાગત ક્ષેત્રોમાં સહકાર વધારવાની સાથે, આપણે બ્રિક્સ એજન્ડાને વધુ વિસ્તારવા પણ પ્રયાસો કર્યા છે. આ પરિપ્રેક્ષ્યમાં, બ્રિક્સે ઘણાં ‘પ્રથમ’ હાંસલ કર્યા છે, મતલબ કે એવી બાબતો જે પહેલી વાર થઈ છે. હમણાં તાજેતરમાં જ પહેલવહેલી બ્રિક્સ ડિજિટલ સમિટ યોજાઇ ગઈ. ટેકનોલોજીની મદદથી આરોગ્ય પહોંચ વધારવાનું આ એક નવીન પગલું છે. નવેમ્બરમાં, આપણા જળ સંસાધન પ્રધાનો બ્રિક્સ રચના હેઠળ પહેલી વાર મળવાના છે. ‘બહુપક્ષીય વ્યવસ્થાઓ મજબૂત કરવા અને સુધારવા’ પર બ્રિક્સે એક સામૂહિક વલણ લીધું હોય એવું પણ પહેલી વાર છે. આપણે બ્રિક્સ ત્રાસવાદ વિરોધી કાર્યયોજના પણ અપનાવી છે. આપણી અંતરિક્ષ એજન્સીઓ વચ્ચે રિમોટ સેન્સિંગ સેટેલાઇટ કૉન્સ્ટલેશન અંગે સમજૂતી સાથે સહકારનો એક નવો અધ્યાય શરૂ થયો છે. આપણા કસ્ટમ્સ વિભાગો વચ્ચે સહકારની સાથે-આંતરિક બ્રિક્સ વેપાર વધુ સરળ બનશે. વર્ચ્યુઅલ બ્રિક્સ વૅક્સિનેશન રિસર્ચ એન્ડ ડેવલપમેન્ટ સેન્ટર શરૂ કરવા માટે પણ સર્વસંમતિ છે. ગ્રીન પર્યટન અંગે બ્રિક્સ એલાયન્સ પણ વધુ એક નવી પહેલ છે. મહાનુભાવો! આ તમામ નવી પહેલો આપણા નાગરિકોને લાભ કરશે એટલું જ નહીં પણ આગામી વર્ષોમાં એક સંસ્થા તરીકે બ્રિક્સને પ્રસ્તુત થઈ રહેવા સમર્થ કરશે. મને વિશ્વાસ છે કે આજની મીટિંગ આપણને બ્રિક્સને વધુ ઉપયોગી બનાવવા માટે સાચી દિશામાં માર્ગદર્શન આપશે. આપણે મહત્વની વૈશ્વિક અને પ્રાદેશિક બાબતોની પણ ચર્ચા કરીશું. હું હવે આપ સૌને આપની પ્રારંભિક ટિપ્પણીઓ માટે આમંત્રિત કરું છું.
પ્રધાનમંત્રીએ મુંબઈમાં ઇમારત તૂટી પડવાથી થયેલા જાનમાલનાં નુકસાન પર શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ મુંબઈનાં ડોંગરી વિસ્તારમાં ઇમારત તૂટી પડવાથી થયેલા જાનમાલનાં નુકસાન પર શોક વ્યક્ત કર્યો હતો. પ્રધાનમંત્રીએ પોતાનાં સંવેદના સંદેશમાં કહ્યું હતું કે, “મુંબઈનાં ડોંગરી વિસ્તારમાં ઇમારત તૂટી પડવાથી મને દુઃખ થયું છે. આ દુર્ઘટનામાં જીવ ગુમાવનાર લોકોનાં પરિવારજનો પ્રત્યે મને લાગણી છે. મને આશા છે કે, ઇજાગ્રસ્ત લોકો ઝડપથી સાજાં થઈ જશે. મહારાષ્ટ્ર સરકાર, એનડીઆરએફ અને સ્થાનિક સત્તામંડળ રાહત અને સહાયતાનાં કાર્યોમાં લાગેલા છે.”
હેમ્બર્ગમાં બ્રિક્સ નેતાઓની અનૌપચારિક બેઠક

જર્મનીના હેમ્બર્ગમાં આયોજિત જી20 સમિટની સાથે સાથે 5 બ્રિક્સ (બ્રાઝિલ, રશિયા, ભારત, ચીન, દક્ષિણ આફ્રિકા) દેશોના નેતાઓએ અનૌપચારિક બેઠક યોજી હતી. બ્રિક્સની 9મી સમિટ સપ્ટેમ્બરમાં ચીનના ઝિયામેનમાં યોજાશે, જે અગાઉ આ બેઠકને રન અપ માનવામાં આવી હતી. ચીનના રાષ્ટ્રપતિ શીએ કહ્યું હતું કે, તેઓ બ્રિક્સ નેતાઓને આવકારવા આતુર છે. આ બેઠકમાં નેતાઓએ આગામી ઝિયામેન બ્રિક્સ સમિટ માટેની તૈયારીઓ અને પ્રાથમિકતાઓ વિશે ચર્ચાવિચારણા કરી હતી. પ્રધાનમંત્રી મોદીએ ઉલ્લેખ કર્યો હતો કે, બ્રિક્સ મજબૂત અવાજ છે તથા આતંકવાદ અને વૈશ્વિક અર્થતંત્ર પર નેતૃત્વ દર્શાવવાની જરૂર છે. તેમણે ભારપૂર્વક જણાવ્યું હતું કે, જી20એ આતંકવાદને ધિરાણ પૂરું પાડવાનો, તેને આશ્રય આપતા, સાથસહકાર આપતા દેશોનો સંયુક્તપણે વિરોધ કરવો જોઈએ. ભારતમાં જીએસટી સહિત આર્થિક ક્ષેત્રે થઈ રહેલા સુધારાના સંદર્ભમાં પ્રધાનમંત્રીએ કહ્યું હતું કે, વૈશ્વિક સ્તરે આર્થિક સ્થિતિમાં સુધારો જાળવી રાખવા આપણે સંયુક્તપણે કામ કરવાની જરૂર છે. તેમણે સંરક્ષણવાદ સામે સંયુક્ત અવાજ ઉઠાવવાની હિમાયત પણ કરી હતી, ખાસ કરીને વેપાર તથા નોલેજ અને વ્યાવસાયિકોની અવરજવર પર. તેમણે ભારતની પેરિસ સમજૂતીનો અમલ કરવાની પ્રતિબદ્ધતા પુનઃવ્યક્ત કરી હતી અને વૈશ્વિક સ્તરે આબોહવામાં પરિવર્તન સામે લડવા આ સમજૂતીનો અમલ આવશ્યક હોવાનું જણાવ્યું હતું. તેમણે બ્રિક્સ રેટિંગ એજન્સી સ્થાપિત કરવાની કામગીરી ઝડપી બનાવવા અપીલ કરી હતી અને જણાવ્યું હતું કે, આફ્રિકાના વિકાસ પર સહકાર પ્રાથમિકતા બનવી જોઈએ. તેમણે લોકો વચ્ચે આદાનપ્રદાન વધારવા માટે પણ અપીલ કરી હતી. પ્રધાનમંત્રીએ રાષ્ટ્રપતિ શીની અધ્યક્ષતામાં બ્રિક્સમાં વધેલી ગતિની પ્રશંસા કરી હતી અને બ્રિક્સ ઝિયામેન સમિટ માટે સંપૂર્ણ સાથસહકાર અને શુભેચ્છા પાઠવી હતી. પ્રધાનમંત્રીની ટિપ્પણી પછી તરત આયોજિત બેઠકના સમાપનમાં રાષ્ટ્રપતિ શીએ આતંકવાદ સામે ભારતના મજબૂત વલણ તથા ભારતની અધ્યક્ષતામાં બ્રિક્સમાં આવેલી ગતિ અને વર્ષ 2016માં ગોવા સમિટના પરિણામોની પ્રશંસા કરી હતી. તેમણે ભારતની આર્થિક અને સામાજિક વિકાસમાં સફળતાની પણ પ્રશંસા કરી હતી તથા ભારતને મોટી સફળતા મળે તેવી શુભેચ્છા પાઠવી હતી.
પ્રધાનમંત્રીની કેન્દ્રીય માહિતી આયોગ (સીઆઈસી)ના 10માં વાર્ષિક સંમેલનમાં ટિપ્પણીઓ

પ્રધાનમંત્રી શ્રી નરેન્દ્ર મોદીએ આજે (16 ઓક્ટોબર, 2015) “માહિતીના અધિકાર અધિનિયમને એ સાધન દર્શાવ્યું કે જેના દ્વારા સામાન્યથી સામાન્ય વ્યક્તિને પણ ન માત્ર જાણવાનો અધિકાર મળ્યો છે, પરંતુ સત્તામાં બેઠેલા લોકોને પ્રશ્ન પૂછવાનો હક પણ મળ્યો છે. કેન્દ્રીય માહિતી આયોગ (સીઆઈસી)ના 10મા વાર્ષિક સંમેલનમાં પોતાના સંબોધનમાં પ્રધાનમંત્રીએ કહ્યું કે કેન્દ્ર સરકારની ડિજીટલ ઈન્ડિયા પહેલ આરટીઆઈની પૂરક છે, કેમકે માહિતીને ઓનલાઈન કરવાથી પારદર્શકતા આવે છે. જેનાથી વિશ્વાસ કાયમી બને છે. પ્રધાનમંત્રીએ કોલસા બ્લોક, સ્પેક્ટ્રમ અને એફએમ રેડિયો લાયસન્સની હરાજીનો ઉલ્લેખ કરીને કહ્યું કે, માહિતી સક્રિયપણે લોકોને અપાવી જોઈએ. પ્રધાનમંત્રીએ સરકારમાં માહિતી ન આપવાના દ્રષ્ટિકોણને સમાપ્ત કરવા માટે આહ્વાન કર્યું. તેમણે કહ્યું કે, વહીવટી પ્રક્રિયાઓ જનતા પર શક કરીને નહીં પરંતુ જનતા પર વિશ્વાસ કરીને ચલાવવી જોઈએ. પ્રધાનમંત્રીએ કહ્યું કે, આરટીઆઈ સુશાસનનું સાધન બની ચૂક્યું છે. તેમણે પ્રધાનમંત્રી કાર્યાલયમાં બનાવાયેલા પ્રગતિ મંચનો ઉલ્લેખ કરતાં જણાવ્યું કે કેવી રીતે પરિયોજનાઓની પ્રગતિ પર નજર રાખવાનું પ્રબળ મંચ બની ચૂક્યું છે.
ભૂતાનનું સંસદીય પ્રતિનિધિમંડળ વડાપ્રધાનની મુલાકાતે

ભૂતાનની રાષ્ટ્રીય એસેમ્બલીના સ્પીકર શ્રી જિગ્મે જાંગપો અને ભૂતાનની રાષ્ટ્રીય પરિષદના અધ્યક્ષ ડૉ. સોનમ કિંગાના નેતૃત્વમાં ભૂતા સંસદ સદસ્યોના એક પ્રતિનિધિ મંડળે આજે પ્રધાનમંત્રી શ્રી નરેન્દ્ર મોદીની મુલાકાત લીધી હતી. ભારતના ભૂતૂપૂર્વ રાષ્ટ્રપતિ ડો. એ.પી.જે અબ્દુલ કલામના નિધન બદલ શ્રી જિંગ્મે જાંગપોએ ભૂટાનની જનતા તથા તેમની સરકાર તરફથી શોકની લાગણી વ્યક્ત કરી હતી. વડાપ્રધાન નરેન્દ્ર મોદીએ ભૂટાનની સંસદના પ્રતિનિધિમંડળને આવકાર્યું હતું અને જણાવ્યું હતું કે ભૂટાનમાં બદલાતી રાજકીય પરિસ્થિતિ બાદ પણ ભારત તથા ભૂટાન વચ્ચે રાજકિય સંબંધો સ્થપાય તેને સહારો આપવાની જરૂર છે. વડાપ્રધાને ભૂટાનની લોકશાહીમાં સફળતાપૂર્વક માર્ગદર્શન આપનારા ડ્રક ગ્યાલપોસની ચતુરાઇના વખાણ કર્યા હતા. ભૂતાને લોકશાહીના મૂલ્યો સ્થાપીને વિશ્વને એક ઉદાહરણ પૂરું પાડ્યું છે તેમ વડાપ્રધાને ઉમેર્યું હતું. શ્રી નરેન્દ્ર મોદીએ જૂન 2014માં તેમણે કરેલી ભૂતાનની યાત્રાના સંસ્મરણો વાગોળ્યા હતા, જે તેમની વડાપ્રધાન તરીકેની પ્રથમ વિદેશ યાત્રા હતી. વડાપ્રધાને તેમની એ યાત્રા બાદ બંને દેશો વચ્ચે સ્થપાયેલા હાઇડ્રો પાવર ક્ષેત્ર ઉપરાંતના અન્ય સંબંધો અંગે સંતોષ વ્યક્ત કર્યો હતો. ભારત ભૂતાનના વિકાસમાં યોગ્ય સહકાર આપશે તે બાબતનો વડાપ્રધાને પુનરોચ્ચાર કર્યો હતો.
પ્રધાનમંત્રીએ સાબરકાંઠામાં સાબર ડેરી ખાતે રૂ. 1,000 કરોડથી વધુના મૂલ્યના બહુવિધ પ્રોજેક્ટ્સનું ઉદ્ઘાટન અને શિલાન્યાસ કર્યો

પ્રધાનમંત્રી શ્રી નરેન્દ્ર મોદીએ આજે ગુજરાતના સાબરકાંઠામાં આવેલી સાબર ડેરીના ગઢોડા ચોકી ખાતે રૂ. 1,000 થી વધુ કિંમતના બહુવિધ પ્રોજેક્ટ્સનું ઉદ્ઘાટન અને શિલાન્યાસ કર્યો હતો. આ પ્રોજેક્ટ સ્થાનિક ખેડૂતો અને દૂધ ઉત્પાદકોને સશક્ત બનાવશે અને તેમની આવકમાં વધારો કરશે. આનાથી પ્રદેશમાં ગ્રામીણ અર્થતંત્રને પણ વેગ મળશે. પ્રધાનમંત્રીએ સુકન્યા સમૃદ્ધિ યોજનાના લાભાર્થીઓ અને ટોચની મહિલા દૂધ ઉત્પાદકોનું સન્માન કર્યું હતું. આ પ્રસંગે ગુજરાતના મુખ્યમંત્રી શ્રી ભૂપેન્દ્રભાઈ પટેલ ઉપસ્થિત રહ્યા હતા. સભાને સંબોધતા પ્રધાનમંત્રીએ કહ્યું કે “આજે સાબર ડેરીનો વિસ્તાર થયો છે. અહીં સેંકડો કરોડના નવા પ્રોજેક્ટ્સ સ્થપાઈ રહ્યા છે. આધુનિક ટેક્નોલોજી સાથે મિલ્ક પાવડર પ્લાન્ટ અને એસેપ્ટિક પેકિંગ વિભાગમાં વધુ એક લાઇનના ઉમેરા સાથે સાબર ડેરીની ક્ષમતામાં વધુ વધારો થશે.” પ્રધાનમંત્રીએ સાબર ડેરીના સ્થાપક વ્યક્તિઓમાંના એક શ્રી ભુરાભાઈ પટેલને પણ યાદ કર્યા. પ્રધાનમંત્રીએ વિસ્તાર અને સ્થાનિક લોકો સાથેના તેમના લાંબા જોડાણને પણ યાદ કર્યું. પ્રધાનમંત્રીએ બે દાયકા પહેલાની વંચિતતા અને દુષ્કાળની સ્થિતિને યાદ કરી. તેમણે યાદ કર્યું કે કેવી રીતે તેમણે મુખ્યમંત્રી તરીકે લોકોના સહકારની નોંધણી કરી અને પ્રદેશની સ્થિતિ સુધારવાનો પ્રયાસ કર્યો. તેમણે કહ્યું કે પશુપાલન અને ડેરી એ આ પ્રયાસોનું મુખ્ય તત્વ છે. તેમણે ઘાસચારો, દવા આપીને પશુપાલનને પ્રોત્સાહિત કરવાના પગલાં વિશે પણ વાત કરી હતી અને પશુઓ માટે આયુર્વેદિક સારવારને પણ પ્રોત્સાહન આપ્યું હતું. તેમણે વિકાસના ઉત્પ્રેરક તરીકે ગુજરાત જ્યોતિગ્રામ યોજનાનો ઉલ્લેખ કર્યો હતો. પ્રધાનમંત્રીએ ગર્વ સાથે નોંધ્યું હતું કે છેલ્લા બે દાયકામાં લીધેલા પગલાંને કારણે ગુજરાતમાં ડેરી બજાર 1 લાખ કરોડ રૂપિયા સુધી પહોંચી ગયું છે. તેમણે 2007 અને 2011માં તેમની અગાઉની મુલાકાતો અને મહિલાઓની ભાગીદારી વધારવાની તેમની વિનંતીને યાદ કરી. હવે મોટાભાગની સમિતિઓમાં મહિલાઓનું સારું પ્રતિનિધિત્વ છે. દૂધ માટે ચૂકવણી મોટાભાગે મહિલાઓને કરવામાં આવે છે, એમ તેમણે જણાવ્યું હતું. તેમણે કહ્યું કે આ પ્રયોગોનો ઉપયોગ અન્ય ક્ષેત્રોમાં પણ કરવામાં આવી રહ્યો છે. આજે દેશમાં 10,000 ફાર્મર પ્રોડ્યુસર એસોસિએશન (
પ્રધાનમંત્રીએ શ્રી ગુરુ ગ્રંથ સાહિબજીના પ્રથમ પ્રકાશ પર્વના શુભ પ્રસંગે લોકોને શુભેચ્છા પાઠવી

પ્રધાનમંત્રી શ્રી નરેન્દ્ર મોદીએ શ્રી ગુરુ ગ્રંથ સાહિબજીના પ્રથમ પ્રકાશ પર્વના શુભ પ્રસંગે લોકોને શુભેચ્છા પાઠવી છે. પ્રધાનમંત્રીએ કહ્યું કે, “શ્રી ગુરુ ગ્રંથ સાહેબજી આપણને સેવા તથા કરુણા શીખવે છે અને સંવાદિતાને આગળ ધપાવે છે. તેઓ ન્યાયી અને સમાન સમાજ તરફના માર્ગ ઉપર ચાલવાની શીખ આપે છે. તેઓ આપણને અન્યાયની આગળ ન ઝૂકવું તે પણ શીખવે છે. શ્રી ગુરુ ગ્રંથ સાહિબજીના પ્રથમ પ્રકાશ પર્વ માટે શુભકામનાઓ.” શ્રી ગુરુ ગ્રંથ સાહિબજી તેમના શુદ્ધ ઉપદેશોથી સમગ્ર વિશ્વને પ્રકાશિત કરે છે. તેમનાથી પ્રેરાઈને, વૈશ્વિક સ્તરે શીખ સમુદાયે અનેક ક્ષેત્રોમાં અગ્રણી રહીને સેવા કરી છે. તેમની હિંમત અને દયા નોંધપાત્ર છે. શ્રી ગુરુ ગ્રંથ સાહિબજી માનવતાને કાયમ માટે માર્ગદર્શન આપતા રહે તેવી કામના.”
પ્રધાનમંત્રીએ પંજાબના મુખ્યમંત્રી તરીકે શપથ લેવા પર કેપ્ટન અમરિંદર સિંહને શુભેચ્છા પાઠવી

પ્રધાનમંત્રી શ્રી નરેન્દ્ર મોદીએ પંજાબના મુખ્યમંત્રી તરીકે શપથ લેવા પર કેપ્ટન અમરિંદર સિંહને શુભેચ્છા પાઠવી છે. પ્રધાનમંત્રીએ કહ્યું કે, “મુખ્યમંત્રી તરીકે શપથ લેવા પર કેપ્ટન અમરિંદર સિંહને શુભેચ્છા. પંજાબના વિકાસની દિશામાં કાર્ય કરવા શુભેચ્છા.”
પ્રધાનમંત્રીએ આઇપીએસ પ્રોબેશનર્સ સાથે સંવાદ કર્યો

‘તમારા ખાખી ગણવેશનું સન્માન ક્યારેય ગુમાવશો નહીં’: પ્રધાનમંત્રી કોવિડ-19 મહામારી દરમિયાન પોલીસનો ‘માનવીય’ ચહેરો સામે આવ્યો: પ્રધાનમંત્રી પ્રધાનમંત્રી શ્રી નરેન્દ્ર મોદી વિડિયો કોન્ફરન્સના માધ્યમથી આજે સરદાર વલ્લભભાઈ પટેલ નેશનલ પોલીસ એકેડમી ( દ્વારા જે રીતે પ્રદર્શન કરવામાં આવ્યું છે તેણે પોલીસની સેવામાં એક નવીન ઓળખની કલગીનો ઉમેરો કર્યો છે. તેમણે તેમની તાલીમની ક્યારેય અવગણના ન કરવા ઉપર ભાર મૂક્યો હતો. તેમણે વિનંતી કરી હતી કે, તાલીમ એ સજા માટેની પોસ્ટિંગ છે એ માનસિકતામાંથી બહાર નીકળવું જોઈએ. શ્રી નરેન્દ્ર મોદીએ જણાવ્યું હતું કે બે દિવસ અગાઉ મિશન કર્મયોગી લોન્ચ કરવામાં આવ્યું છે. ક્ષમતા નિર્માણ અને કાર્ય પ્રત્યેની પહોંચ બંને દ્રષ્ટિએ છેલ્લા 7 દાયકા જૂની આપણી સનદી સેવામાં કરવામાં આવેલ આ એક મોટો સુધારો છે. તેમણે કહ્યું કે, આ રૂલ બેઝ્ડ એપ્રોચના બદલે રોલ બેઝ્ડ એપ્રોચ તરફ કરવામાં આવેલ પ્રયાણ છે. પ્રધાનમંત્રીએ જણાવ્યું હતું કે, તેનાથી પ્રતિભાને શોધી કાઢવામાં અને તેમને તાલીમ આપવામાં મદદ મળશે. તેમણે કહ્યું કે તેનાથી યોગ્ય વ્યક્તિને યોગ્ય ભૂમિકામાં ગોઠવવામાં મદદ મળશે. પ્રધાનમંત્રીએ જણાવ્યું હતું કે, “તમે એક એવા વ્યવસાયમાં છો કે જ્યાં કઇંક અનપેક્ષિત ઘટના બનવાની શક્યતાઓ વિપુલ પ્રમાણમાં રહેલી છે અને તમારે બધાએ તેની માટે તૈયાર અને સાવચેત રહેવું જ જોઈએ. તેમાં તણાવની માત્રા પણ વધારે છે એટલા માટે જ તમારા નજીકના સગા વ્હાલાઓ સાથે નિયમિત રીતે વાતચીત કરતાં રહેવી અત્યંત જરૂરી છે. સમય સમય પર કદાચ જ્યારે રજા હોય ત્યારે કોઈક શિક્ષક અથવા એવી કોઈ વ્યક્તિને મળતા રહો કે જેમની સલાહ તમારી માટે કીમતી હોય.” પ્રધાનમંત્રીએ પોલીસિંગમાં તંદુરસ્તી ઉપર ભાર મૂક્યો હતો. તેમણે કહ્યું હતું કે તાલીમ દરમિયાન વિકસિત કરવામાં આવેલ તંદુરસ્તી જળવાઈ રહેવી જોઈએ. જો તમે તંદુરસ્ત રહેશો તો જ તમારા સાથીઓ પણ તંદુરસ્ત રહેશે અને તેઓ તમારામાંથી પ્રેરણા લેશે. પ્રધાનમંત્રીએ ગીતાના શ્લોક કે મહાન લોકો દ્વારા સ્થાપવામાં આવેલ આદર્શોનું લોકો પાલન કરશે તે હંમેશા યાદ રાખવા જણાવ્યું હતું. “યત યત આચરતી શ્રેષ્ઠ: તત તત એવ ઈતર: જન:, સ: યત પ્રમાણમ કુરુતે લોક: તત અનુવર્તતે.
પ્રધાનમંત્રીએ ગ્વાલિયર માર્ગ અકસ્માતમાં મૃત્યુ પામેલા લોકો માટે રાહત જાહેર કરી

પ્રધાનમંત્રી શ્રી નરેન્દ્ર મોદીએ મધ્યપ્રદેશના ગ્વાલિયરમાં દુર્ભાગ્યપૂર્ણ અકસ્માતની ઘટનામાં જે લોકોએ જીવ ગુમાવ્યા એ દરેકના નજીકના પરિવારજનોને પ્રધાનમંત્રીના રાષ્ટ્રીય રાહત કોષમાંથી રૂ. 2 લાખની રકમ મંજૂર કરી છે. તેમણે ગંભીર રીતે ઘાયલ થયેલા લોકો માટે પણ રૂ. 50000ની સહાય મંજૂર કરી છે.
આંતરરાષ્ટ્રીય શાંતિ માટે કાર્નેગી એન્ડોવમેન્ટના એક પ્રતિનિધિમંડળે પ્રધાનમંત્રીની મુલાકાત લીધી

આંતરરાષ્ટ્રીય શાંતિ માટે કાર્નેગી એન્ડોવમેન્ટના અધ્યક્ષ શ્રી વિલિયમ બર્ન્સની આગેવાનીમાં એક પ્રતિનિધિ મંડળે આજે પ્રધાનમંત્રી શ્રી નેરન્દ્ર મોદીની મુલાકાત લીધી. પ્રધાનમંત્રીએ કાર્નેગી એન્ડોવમેન્ટની ભારતમાં તેનું કેન્દ્ર ખોલવાની પહેલનું સ્વાગત કરતાં કહ્યું કે તે દેશમાં લોક તાંત્રિક પરંપરાઓ અને ઉદારવાદી વિચારોને પ્રતિબિંબિત કરે છે. પ્રધાનમંત્રીએ આશા વ્યક્ત કરી કે કેન્દ્ર, ભારતમાં અને ખાસ કરીને યુવાઓમાં લિબરલ આર્ટ્સના વિષયમાં સંશોધનનું વાતાવરણ સર્જશે તથા ભારત, અમેરીકા અને બાકીના વિશ્વ વચ્ચે વ્યૂહાત્મક ભાગીદારી મજબૂત કરશે.
પ્રધાનમંત્રી કોવિડ-19 મહામારી સંબંધે આજે રાષ્ટ્રને સંબોધિત કરશે

પ્રધાનંમંત્રી શ્રી નરેન્દ્ર મોદી કોવિડ-19 સંબંધિત મુદ્દાઓ પર આજે એટલે કે 24 માર્ચ, 2020ના રોજ રાત્રે 8 વાગ્યે દેશને સંબોધિત કરશે. એક ટ્વીટ કરી પ્રધાનમંત્રીએ જણાવ્યું હતું કે “વૈશ્વિક મહામારી કોવિડ-19 સંબંધે દેશવાસીઓ સાથે મહત્વપૂર્ણ વાત કરીશ. આજે, 24 માર્ચ, 2020ના રોજ રાત્રે 8 વાગ્યે દેશને સંબોધિત કરીશ.”
મંત્રીમંડળની વ્યાવસાયિક સુરક્ષા, સ્વાસ્થ્ય અને કાર્યસ્થળની સ્થિતિ બિલ, 2019 સંહિતાને મંજૂરી આપી

પ્રધાનમંત્રી શ્રી નરેન્દ્ર મોદીનાં નેતૃત્વમાં રાષ્ટ્રીય લોકતાંત્રિક ગઠબંધન ધરાવતી સરકાર ‘સૌનો સાથ, સૌનો વિકાસ અને સૌનો વિશ્વાસ’ની ભાવના સાથે સમાજનાં જુદાં-જુદાં વર્ગોનાં લોકોનાં કલ્યાણ માટે સતત પ્રયાસરત છે. આ ઉદ્દેશ સાથે પ્રધાનમંત્રીની અધ્યક્ષતામાં કેન્દ્રીય મંત્રીમંડળે વ્યાવસાયિક સુરક્ષા, સ્વાસ્થ્ય અને કાર્યસ્થળ સ્થિતિ બિલ, 2019 સંહિતાને સંસદમાં રજૂ કરવાની મંજૂરી આપી દીધી છે. એનાં માધ્યમથી બિલમાં શ્રમિકોની સુરક્ષા, સ્વાસ્થ્ય અને કાર્યસ્થળની સ્થિતિઓ સાથે સંબંધિત વ્યવસ્થાઓની હાલની સરખામણીમાં અનેકગણી સારી બનાવી શકાશે. નવી સંહિતાનાં માધ્યમથી 13 મહત્ત્વપૂર્ણ કેન્દ્રીય શ્રમ કાયદાઓની નીચેની વ્યવસ્થાઓને એકસાથે ભેળવીને સરળ અને તર્કસંગત બનાવવામાં આવી છેઃ • કારખાનાં ધારો, 1948; • ખાણ કાયદો 1952; બંદર શ્રમિક (સુરક્ષા, સ્વાસ્થ્ય અને કલ્યાણ) ધારો, 1986 ; • મકાન અને અન્ય નિર્માણ કાર્ય (રોજગારીનું નિયમન અને સેવાની શરતો) ધારો, 1996 • બાગ શ્રમ ધારો 1951; • કરારબદ્ધ શ્રમ (નિયમન અને નાબૂદી) ધારો, 1970 • આંતરરાજ્ય પ્રવાસી શ્રમિક (રોજગારનું નિયમન અને સેવાની શરતો) ધારો, 1979 ; • શ્રમજીવી પત્રકાર અને અન્ય સમાચારપત્ર કર્મચારી (સેવાની શરતો અને અન્ય જોગવાઈ) ધારો, 1955; • શ્રમજીવી પત્રકાર (નિર્ધારિત વેતન દર) ધારો, 1958; • મોટર પરિવહન કામદાર ધારો, 1961 ; • વેચાણ સંવર્ધન કર્મચારી (સેવાની શરતો) ધારો, 1976 ; • બીડી અને સિગારેટ શ્રમિક (રોજગારીની શરતો) ધારો, 1966 ; • સિનેમા કર્મચારી અને સિનેમા થિયેટર કર્મચારી ધારો, 1981. નવી સંહિતા લાગુ થવાની સાથે તમામ ઉપરોક્ત ધારા આ સંહિતામાં સમાઈ જશે અને અલગથી એમનું કોઈ અસ્તિત્વ નહીં રહે. લાભ સુરક્ષા, સ્વાસ્થ્ય સુવિધાઓ અને કાર્યસ્થળોમાં કામકાજની શ્રેષ્ઠ સ્થિતિઓ શ્રમિકોનાં કલ્યાણની સાથે જ દેશનાં આર્થિક વિકાસ માટે પણ પહેલી શરત છે. દેશનું સ્વસ્થ કાર્યદળ વધારે ઉત્પાદક થશે અને કાર્યસ્થળોમાં સુરક્ષાની વધારે વ્યવસ્થા થવાથી દુર્ઘટનાઓમાં ઘટાડો થશે, જે કર્મચારીઓની સાથે કંપનીઓ માટે પણ લાભદાયક બની રહેશે. દેશનાં કાર્યદળ માટે સ્વસ્થ અને સુરક્ષિત કામકાજની સ્થિતિઓ ઉપલબ્ધ કરાવવાનાં ઉદ્દેશ સાથે નવી શ્રમ સંહિતાનો વ્યાપ હાલનાં 9 મોટાં ઔદ્યોગિક ક્ષેત્રોથી વધીને એ તમામ ઔદ્યોગિકો કંપનીઓ સુધી કરવામાં આવ્યો છે, જેમાં 10થી વધારે લોકો કામ કરે છે.
પ્રધાનમંત્રીએ પ્રથમ વિશ્વયુદ્ધમાં લડનારા ભારતીય સૈનિકોને શ્રદ્ધાંજલિ અર્પણ કરી

પ્રધાનમંત્રી શ્રી નરેન્દ્ર મોદીએ પ્રથમ વિશ્વયુદ્ધમાં લડનારા ભારતીય સૈનિકોને શ્રદ્ધાંજલિ અર્પણ કરી. પ્રધાનમંત્રીએ કહ્યું હતું કે, “આજે આપણે ભયાનક પ્રથમ વિશ્વયુદ્ધ પૂર્ણ થયાનાં 100 વર્ષની ઉજવણી કરી રહ્યાં છીએ ત્યારે આપણે વિશ્વની શાંતિ માટે આપણી કટિબદ્ધતાનો પુનરોચ્ચાર કરીએ છીએ તથા સંવાદિતા અને ભાઈચારાનું વાતાવરણ ઊભું કરવા ખભેખભો મિલાવીને કામ કરવાની પ્રતિબદ્ધતા વ્યક્ત કરીએ છીએ, જેથી યુદ્ધનાં કારણે મૃત્યુ અને વિનાશની કરુણાંતિકા ફરીથી ઊભી ન થાય. ભારત પ્રથમ વિશ્વયુદ્ધમાં લડનારા આપણાં બહાદુર સૈનિકોને યાદ કરે છે. આ યુદ્ધમાં ભારત સીધુ સામેલ નહોતું, છતાં આપણાં સૈનિકો દુનિયાભરમાં શાંતિ સ્થાપિત કરવાનાં ઉદ્દેશ સાથે લડ્યાં હતાં. મને ફ્રાંસમાં ન્યૂવે-શેપલ સ્મારક અને ઇઝરાયેલમાં હાઇફામાં સ્મારકમાં શ્રદ્ધાસુમન અર્પણ કરવાનું સૌભાગ્ય પ્રાપ્ત થયુ હતું. આ બંને સ્મારકોમાં પ્રથમ વિશ્વયુદ્ધમાં ભારતની ભૂમિકા સાથે સંબંધિત છે. જ્યારે પ્રધાનમંત્રી બેન્જામિન નેતાન્યાહૂ ભારતની મુલાકાતે આવ્યાં હતાં, ત્યારે અમે તીન મૂર્તિ-હાઇફા ચોકમાં શ્રદ્ધાંજલિ અર્પણ કરી હતી.”
પ્રધાનમંત્રીએ  “ધ બર્ડ્સ ઓફ બન્ની ગ્રાસલેન્ડ“ પુસ્તકનું વિમોચન કર્યું

પ્રધાનમંત્રી શ્રી નરેન્દ્ર મોદીએ આજે દિલ્હીમાં “ધ બર્ડસ ઓફ બન્ની ગ્રાસલેન્ડ“ પુસ્તકનું વિમોચન કર્યું. આ પુસ્તક પ્રધાનમંત્રીને ગુજરાત ઈન્સ્ટિટ્યૂટ ઓફ ડેઝર્ટ ઈકોલોજી ( જીયુઆઈડીઈ)ના વૈજ્ઞાનિકો દ્વારા ભેટ આપવામાં આવ્યું હતું. આ પુસ્તક ગુજરાત સ્થિત કચ્છના બન્ની રણમાં મળી આવતા 250 પ્રજાતિના પક્ષીઓ પર કરવામાં આવેલા સંશોધનનો સંગ્રહ છે. ભુજ સ્થિત ગુજરાત ઈન્સ્ટિટ્યૂટ ઓફ ડેઝર્ટ ઈકોલોજી કચ્છના રણમાં વૃક્ષો, પક્ષીઓ અને સમુદ્રજીવો પર છેલ્લા 15 વર્ષ કરતા પણ વધુ સમયથી અભ્યાસ કરે છે.
પ્રધાનમંત્રીએ શ્રીમતી દોરીસ ફ્રાન્સિસની સારવાર માટે પ્રધાનમંત્રી રાષ્ટ્રીય રાહત નિધિમાંથી રૂ. 3 લાખની ગ્રાન્ટ મંજૂર કર

પ્રધાનમંત્રી શ્રી નરેન્દ્ર મોદીએ ગઈકાલે શ્રીમતી દોરીસ ફ્રાન્સિસની સારવાર માટે પ્રધાનમંત્રી રાષ્ટ્રીય રાહત નિધિમાંથી રૂ. 3 લાખની ગ્રાન્ટ મંજૂર કરી હતી. પ્રધાનમંત્રી કાર્યાલયે શ્રીમતી દોરીસ ફ્રાન્સિસની સેવાઓની નોંધ લીધી હતી અને તેમની કેન્સરની બિમારી અંગે ચિંતા વ્યક્ત કરી હતી. દોરીસ ફ્રાન્સિસ નવી દિલ્હીમાં એઈમ્સમાં સારવાર હેઠળ છે. હોસ્પિટલ સત્તાવાળાઓએ દર્દીની વધુ તકેદારી રાખવા વિનંતી કરી હતી. હોસ્પિટલ ઉપરાંત તેમના કુટુંબના સભ્યોએ પણ ગ્રાન્ટ મંજૂરીને બિરદાવી હતી. ગાઝિયાબાદના રહેવાસી શ્રીમતી દોરીસ ફ્રાન્સિસ નેશનલ હાઈવે પર વ્યસ્ત ટ્રાફિકના સારા સંચાલન માટે માનદ સેવા આપવા માટે જાણીતા છે.
પ્રધાનમંત્રી  શહીદ દિવસ પર કોલકાતાના વિક્ટોરિયા મેમોરિયલ હોલમાં બિપ્લોબી ભારત ગેલેરીનું ઉદ્ઘાટન કરશે

શહીદ દિવસના અવસરે, પ્રધાનમંત્રી શ્રી નરેન્દ્ર મોદી 23મી માર્ચે વિક્ટોરિયા મેમોરિયલ હોલ, કોલકાતા ખાતે વીડિયો કોન્ફરન્સિંગ દ્વારા સાંજે 6 વાગ્યે બિપ્લોબી ભારત ગેલેરીનું ઉદ્ઘાટન કરશે. આ કાર્યક્રમ દરમિયાન પ્રધાનમંત્રી સભાને પણ સંબોધિત કરશે. આ ગેલેરી સ્વાતંત્ર્ય સંગ્રામમાં ક્રાંતિકારીઓના યોગદાન અને બ્રિટિશ સંસ્થાનવાદી શાસન સામેના તેમના સશસ્ત્ર પ્રતિકારને દર્શાવે છે. સ્વાતંત્ર્ય ચળવળના મુખ્ય પ્રવાહના વર્ણનમાં આ પાસાને ઘણીવાર તેનું યોગ્ય સ્થાન આપવામાં આવ્યું નથી. આ નવી ગેલેરીનો હેતુ 1947 સુધીની ઘટનાઓનું સર્વગ્રાહી દૃષ્ટિકોણ પ્રદાન કરવાનો અને ક્રાંતિકારીઓ દ્વારા ભજવવામાં આવેલી મહત્વપૂર્ણ ભૂમિકાને પ્રકાશિત કરવાનો છે. બિપ્લોબી ભારત ગેલેરી રાજકીય અને બૌદ્ધિક પૃષ્ઠભૂમિને દર્શાવે છે જેણે ક્રાંતિકારી ચળવળને વેગ આપ્યો. તે ક્રાંતિકારી ચળવળનો જન્મ, ક્રાંતિકારી નેતાઓ દ્વારા નોંધપાત્ર સંગઠનોની રચના, ચળવળનો ફેલાવો, ભારતીય રાષ્ટ્રીય સેનાની રચના, નૌકા વિદ્રોહનું યોગદાન વગેરે દર્શાવે છે.
પ્રધાનમંત્રી અને ભૂતાનના પ્રધાનમંત્રી વચ્ચે ટેલીફોન પર ચર્ચા થઇ

પ્રધાનમંત્રી શ્રી નરેન્દ્ર મોદીએ આજે ભૂતાનના પ્રધાનમંત્રી (લ્યોન્છેન) મહામહિમ ડૉ. લોટે ત્શેરિંગ સાથે ટેલીફોન પર ચર્ચા કરી હતી. બંને દેશના પ્રધાનમંત્રીએ હાલમાં વિશ્વમાં ફેલાયેલી કોવિડ-19 મહામારીના કારણે પોતાના પ્રદેશોની પરિસ્થિતિ અંગે ચર્ચા કરી હતી અને તેની અસરોને નિયંત્રણમાં લેવા માટે પોત-પોતાની સરકારોએ લીધેલા પગલાં અંગે માહિતગાર કર્યા હતા. ભૂતાનના રાજા અને લ્યોન્છેન ડૉ. ત્શેરિંગે પોતાના દેશમાં આ બીમારીના ફેલાવાને નિયંત્રણમાં લાવવા માટે નેતૃત્વ સંભાળીને જે પ્રકારે કામગીરી કરી તેની પ્રધાનમંત્રીએ પ્રશંસા કરી હતી. ભારત જેવો મોટો દેશ આ મહામારી સામે લડી રહ્યા હોવા છતાં પ્રધાનમંત્રીએ પ્રાંતિય સ્તરે કોવિડ-19 વિરોધી સંકલનમાં નેતૃત્વ સંભાળ્યું બદલ લ્યોન્છેન ડૉ. ત્શેરિંગે તેમનો આભાર વ્યક્ત કર્યો હતો. બંને નેતાએ 15 માર્ચના રોજ
પ્રધાનમંત્રીએ 38મી પ્રગતિ બેઠકની અધ્યક્ષતા કરી

પ્રધાનમંત્રી શ્રી નરેન્દ્ર મોદીએ આજે 38મી પ્રગતિ બેઠકની અધ્યક્ષતા કરી, જે કેન્દ્ર અને રાજ્ય સરકારોને સામેલ કરીને પ્રો-એક્ટિવ ગવર્નન્સ અને સમયસર કાર્યાન્વયન માટે આઈસીટી આધારિત મલ્ટી-મોડેલ પ્લેટફોર્મ છે. બેઠકમાં આઠ યોજનાઓની સમીક્ષા કરવામાં આવી. તેમાંથી ચાર પરિયોજનાઓ રેલવે મંત્રાલયની, બે વિદ્યુત મંત્રાલયની અને એક-એક માર્ગ પરિવહન તેમજ રાજમાર્ગ મંત્રાલય તથા નાગરિક ઉડ્ડયન મંત્રાલયની હતી. લગભગ 50,000 કરોડ રૂપિયાના સંચયી ખર્ચવાળી આ પરિયોજનાઓ સાત રાજ્યો જેમકે ઓડિશા, આંધ્રપ્રદેશ, બિહાર, ઝારખંડ, મધ્યપ્રદેશ, મહારાષ્ટ્ર અને હરિયાણાને સંબંધિત છે. અગાઉની 37 બેઠકોમાં, કુલ ખર્ચ રૂ. 14.39 લાખ કરોડના 297 પરિયોજનાઓની સમીક્ષા કરવામાં આવી હતી. …